**תוכנית כתיבה ורעיונות - חזון לישראל בעוד עשור - 2034**

**על פרשת דרכים**

ימים קשים ומאתגרים שלא ידענו כמותם פוקדים את מדינת ישראל והחברה הישראלית; הכאב על ההרוגים ביישובים ובקהילות שנפגעו, הדאגה לשבויים והחובה להשיבם, האבל על הנופלים, צער המפונים ואי הודאות שהיא נחלתם בלתי נתפסים.

פירושה של המילה משבר בעברית הוא גם לידה.[[1]](#footnote-1) צירי לידה המובילים לבריאה חדשה והשאלה היא מה תהיה דמותה.

זוהי על פרשת דרכים קריטית בתולדות העם היהודי ומדינת ישראל.

במדינת ישראל התרחש טבח, שממדיו לא השתוו לאף אירוע טרור או רצח של יהודים מאז השואה. אותן השעות האיומות במערב הנגב הדהדו בישראל כולה, במרחב הכללי ובכל מרחב פרטי, אצל כל אדם ואדם. אלו' ערערו בתפיסתנו ובחיינו הריבוניים את הקו שרווח בין לפני הקמת המדינה לבין מדינת ישראל הריבונית.

עד כה בתודעה הישראלית והיהודית בכלל, טבח נורא כזה שייך להיסטוריה של היהודים בגולה ולא לקיום בהווה במדינת ישראל.

7 באוקטובר הוא אירוע בו המדינה לא עמדה ביעודה הבסיסי ביותר - להיות מקום בטוח עבור תושביה. אנחנו חווים תחושת של ריסוק תודעתי ורגשי בביטחון שלנו.

אירוע מטלטל ומשנה זה אירע לאחר תקופה בת חודשים שקדמו לו, בו רחובות ישראל בערו מאש מחלוקת פנימית עזה, העדר אמון בין הקבוצות והעדר אמון בהנהגה.

אך ימים אלו הוכיחו אזרחי ישראל חוסן ועוצמה בלתי רגילים. חיילי סדיר ומילואים הוכיחו גדלות רוח התייצבו ונרתמו להגנת המדינה ללא היסוס. גם בעורף היינו עדים לגדלות רוח בהתגייסותם המהירה ורבת העוצמה של ארגונים ויחידים ליוזמות של עזרה הדדית כביטוי לסולידריות חוצה שכבות מחנות קהילות. הישראלים גילו שותפוּת גורל עמוקה המחברת ביניהם.

**מה עתה?**

המערכה עלולה להיות ארוכה, כאשר ישובו האנשים הצעירים שנושאים על כתפיהם בימים אלו את גורלה של המדינה, יעלו במלוא העוצמה והתוקף שאלות גדולות.

איזו חברה נהיה? מה תהיה דמותה היהודית? לאלו כיוונים מדינת ישראל צריכה ללכת? כיצד ייכתב ויתגבש הזיכרון הקולקטיבי של התקופה הנוכחית?

לצד שאלות היסוד הללו, יעלו גם שאלות פשוטות ובסיסיות יותר; איך ממשיכים מכאן? מנין ימצאו מקורות החוסן? כיצד לא ניפול לתוך ייאוש וחוסר תקווה?

איך קמים מחדש ליצור, לבנות לחלום, חדש, הנובע מתוך הכרה במציאות אך נושא עיניו לשנותה.?

מערכה זו שערערה אצל רבים את תפיסות היסוד הטילה לפתחנו אתגר רוחני ערכי ופוליטי. בתחומים רבים מה שהיה הוא לא מה שיהיה. יתכן והשינויים יהוו חוליית מעבר בין תקופה היסטורית אחת לזו שתבוא. מדינת ישראל והיהדות ניצבת שוב בפני פרשת דרכים: צמיחה מחדש, שיקום, התחדשות או הידרדרות, מבוכה, קריסה רוחנית חברתית וכלכלית. אנחנו עלולים ליפול לרוח נכאים ודיכאון שיהיה קשה לקום ממנו, או לשוב למחלוקות טעונות כעס ושנאה פנימית עזה. כבר עתה, וביתר שאת לאחר שתסתיים המלחמה, עולות שאלות קשות וכואבות.

חובה עלינו להניע מהלך של הגות וחזון שיהיה בכוחו להציע כיווני מחשבה חדשים ומחשלים. חובה עלינו להניח תשתית לחשיבה לבירור ולהעמקה.

לא זו בלבד כי אנו זקוקים לרעיונות רעננים וחדשים. אנו זקוקים ליכולת לנסחם בצורה בהירה, מקפת ומושכת הנשענת על מקורות הידע, התרבות והמסורות השונות, צומחת מהם ומצמיחה אותנו קדימה.

**תכנית חזון לישראל בספרייה הלאומית בשיתוף קרן מתנאל**

**מהלך התוכנית**

בשלב הנוכחי יוזמנו עשרה כותבים לנסח ולכתוב מאמרים קצרים, בנושא מה תהיה דמותה של החברה בישראל ומדינת ישראל ב עוד כעשור – בשנת 2034. במניפה רחבה של תחומים שונים.

מאמר יהיה באורך של כעשרה עמודים, כ - 24 אלף תווים (אותיות, סימני פיסוק, רווחים),

העמיתים שיבחרו, יקבלו מלגה וישתתפו בתוכנית ליווי ובה שני מנחים אשר יובילו ויסייעו למהלך הכתיבה. וכן ילוו המנחים תהליך חשיפה לרעיונות וטקסטים מתוך אוצרות הספרייה בעזרת מומחי הספרייה. כל אחד מהמנחים יעניק חניכה (מנטורינג) אישית לסיוע ליצירת מאמר מובנה, בהיר ומנוסח.

במהלך התוכנית, יתכנסו הכותבים לדיון עמיתים על המאמרים, החלפת רעיונות ושיח.

**תוצר**

1. המאמרים יכונסו כספר, אשר יופץ במקומות הולמים.
2. תוקלט תוכנית הסכתים \_(פודקאסט) בן 10 פרקים, בו כל כותב יוזמן לראיון עם מנחה מקצועי בו יפרוש לשומעים את עיקרי חזונו.

על הכתיבה וההשתתפות בדיון יקבלו הכותבים מלגה בסך של 10,000 שקלים.

המאמרים לא יכללו הערות מלבד מראה מקום.

**שלבי התוכנית**

1. איתור – קהלי יעד להפצת התוכנית, ופרסום קול קורא להגשת הצעה ומועמדות
2. תהליך מיון וקבלת המועמדים.
3. תכנית בת 7 מפגשים בספרייה הלאומית, בהובלת המנחים ובשיתוף מומחים ואוצרים בספרייה הלאומית.
4. גיבוש והגשת המאמרים.
5. עריכה והבאה לדפוס של המאמרים כספר והפצתו.
6. הפקת ההסכת (פודקאסט) והפצתו

תחומי מאמרים:

1. מערכת החינוך – איך תראה מערכת החינוך על ההיבטים הפורמאליים והבלתי פורמאליים שלה.
2. תרבות הישראלית – איך תראה התרבות במדינת ישראל?
3. היהדות הלכה למעשה – איזו יהדות עבור איזה קהל מסביב לאלו מוסדות?
4. חקלאות העתיד
5. תעשייה והייטק
6. הקשר עם יהדות התפוצות.
7. מקומה והשתלבותה של החברה הערבית במדינת ישראל.
8. יחסי החוץ של מדינת ישראל.
9. הקשר בין המרכז לפריפריה הגיאוגרפית.
10. מקומה של הדת במדינה.
11. מעמדה של ירושלים בעולם.
12. ההשכלה הגבוהה.
13. התקשורת על שלל אמצעיה.
14. מערכת המשפט.
15. המשטר בישראל.
16. האתגר האקולוגי וסוגיית האקלים
17. מערכת הבריאות
18. השלטון המקומי ויחסיו עם מוסדות המדינה.
19. רעיונות ותחומים נוספים.

1. כך מופיע במלון אבן שושן – המסמך כפי הנראה על המקרות האלו: א. ישעיהו ס"ו, ט': "האני אשביר ולא אוליד יאמר ה' אם אני המוליד ועצרתי אמר אלהיך". ב. רש"י על פסוק ט"ז בספר שמות, פרק א': על האבניים - מושב האשה היולדת, ובמקום אחר קוראו: משבר". [↑](#footnote-ref-1)